title: Регламент за изпълнение (ЕС) № 32/2013 на Комисията от 17 януари 2013 година за изменение на Регламент (ЕО) № 1484/95 по отношение на представителните цени в секторите на птичето месо, яйцата и яйчния албумин

text:
               18.1.2013

               BG

               Официален вестник на Европейския съюз

               L 14/13

         РЕГЛАМЕНТ ЗА ИЗПЪЛНЕНИЕ (ЕС) № 32/2013 НА КОМИСИЯТА
   от 17 януари 2013 година
   за изменение на Регламент (ЕО) № 1484/95 по отношение на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 143 във връзка с член 4 от него,
   като взе предвид Регламент (ЕО) № 614/2009 на Съвета от 7 юли 2009 г. относно общия режим на обмен на яйчен албумин и млечен албумин (2), и по-специално член 3, параграф 4 от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с прилагането на допълнително мито при внос, и представителните цени в секторите на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               За да се гарантира, че тази мярка се прилага възможно най-скоро след представянето на актуализираните данни, настоящият регламент следва да влезе в сила в деня на публикуването му.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста на приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 януари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 181, 14.7.2009 г., стр. 8.

      (3)  ОВ L 145, 29.6.1995 г., стр. 47.

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Гаранция, посочена в член 3, параграф 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        135,1

                        0

                        AR

                        121,7

                        0

                        BR

                        0207 12 90

                        Неразфасовани замразени „пилета 65 %“

                        161,6

                        0

                        AR

                        136,5

                        0

                        BR

                        0207 14 10

                        Обезкостени замразени разфасовки от петли или кокошки

                        267,3

                        10

                        AR

                        271,1

                        9

                        BR

                        319,6

                        0

                        CL

                        224,5

                        23

                        TH

                        0207 25 10

                        Неразфасовани замразени “пуйки 80 %”

                        193,1

                        0

                        BR

                        0207 27 10

                        Обезкостени, замразени разфасовки от пуйки

                        329,0

                        0

                        BR

                        312,8

                        0

                        CL

                        0408 11 80

                        Яйчни жълтъци

                        569,2

                        0

                        AR

                        0408 91 80

                        Яйца без черупки, сушени

                        466,9

                        0

                        AR

                        1602 32 11

                        Приготвени храни от петли или кокошки без топлинна обработка

                        263,9

                        7

                        BR

                        3502 11 90

                        Яйчен албумин, изсушен

                        712,1

                        0

                        AR

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.“


title: Регламент за изпълнение (ЕС) 2016/1425 на Комисията от 25 август 2016 година за одобряване на активното вещество изофетамид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 (Текст от значение за ЕИП)

text:
                  26.8.2016

                  BG

                  Официален вестник на Европейския съюз

                  L 231/30

            РЕГЛАМЕНТ ЗА ИЗПЪЛНЕНИЕ (ЕС) 2016/1425 НА КОМИСИЯТА
      от 25 август 2016 година
      за одобряване на активното вещество изофетамид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
      като има предвид, че:

                  (1)

                  На 22 януари 2013 г. Белгия получи заявление от ISK Biosciences Europe NV за одобрение на активното вещество изофетамид в съответствие с член 7, параграф 1 от Регламент (ЕО) № 1107/2009.

                  (2)

                  В съответствие с член 9, параграф 3 от посочения регламент на 3 април 2013 г. като докладваща държава членка Белгия уведоми заявителя, другите държави членки, Комисията и Европейския орган за безопасност на храните (наричан по-долу „Органът“), че заявлението е допустимо.

                  (3)

                  На 3 октомври 2014 г. докладващата държава членка представи на Комисията с копие до Органа проект на доклад за оценка за това дали може да се очаква активното вещество да отговаря на критериите за одобрение, предвидени в член 4 от Регламент (ЕО) № 1107/2009.

                  (4)

                  Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от Регламент (ЕО) № 1107/2009 той е поискал от заявителя да предостави допълнителна информация на държавите членки, на Комисията и на Органа. На 31 август 2015 г. извършената от докладващата държава членка оценка на допълнителната информация бе предадена на Органа под формата на актуализиран проект на доклад за оценка.

                  (5)

                  На 28 октомври 2015 г. Органът предаде на заявителя, на държавите членки и на Комисията заключението си (2) относно това дали може да се очаква активното вещество изофетамид да отговаря на критериите за одобрение, предвидени в член 4 от Регламент (ЕО) № 1107/2009. Органът направи заключението си публично достояние.

                  (6)

                  На 8 март 2016 г. Комисията представи на Постоянния комитет по растенията, животните, храните и фуражите доклад за преразглеждане относно изофетамид, както и проект на регламент за одобрение на изофетамид.

                  (7)

                  На заявителя бе дадена възможност да представи забележките си по доклада за преразглеждане.

                  (8)

                  Бе установено, че критериите за одобрение, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в изготвения от Комисията доклад за преразглеждане.

                  (9)

                  В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. В конкретния случай е целесъобразно да се изиска допълнителна потвърждаваща информация.

                  (10)

                  В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (3) следва да бъде съответно изменено.

                  (11)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Одобряване на активното вещество
      Активното вещество изофетамид, посочено в приложение I, се одобрява при предвидените в същото приложение условия.
      Член 2
      Изменение на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 25 август 2016 година.

               За Комисията

               Председател

            Jean-Claude JUNCKER

         (1)  ОВ L 309, 24.11.2009 г., стр. 1.

         (2)  EFSA Journal (Бюлетин на ЕОБХ) 2015; 13(10):4265, достъпен на следния интернет адрес: www.efsa.europa.eu.

         (3)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

         ПРИЛОЖЕНИЕ I

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане на срока на одобрението

                     Специфични разпоредби

                     Изофетамид
                     CAS №: 875915-78-9
                     CIPAC №: 972

                        N-[1,1-диметил-2-(4-изопропокси-o-толил)-2-оксоетил]-3-метилтиофен-2-карбоксамид

                     ≥ 950 g/kg

                     15 септември 2016 г.

                     15 септември 2026 г.

                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на изофетамид, и по-специално допълнения I и II към него.
                     При тази цялостна оценка държавите членки обръщат особено внимание на рисковете за боравещите с веществото, за работниците и за водните организми, по-специално за рибите.
                     Когато е целесъобразно, условията за употреба включват мерки за ограничаване на риска.
                     Заявителят предоставя на Комисията, държавите членки и Органа потвърждаваща информация относно:

                                 1)

                                 техническата спецификация на произведеното активно вещество (въз основа на производство в търговски мащаб), включително значимостта на онечистванията;

                                 2)

                                 съответствието на проверените за токсичност и екотоксичност партиди с потвърдената техническа спецификация;

                                 3)

                                 въздействието на процеса на пречистване на водите чрез хлориране върху естеството на остатъчните количества, включително потенциала за образуване на хлорирани остатъчни количества, които могат да се образуват от остатъчните количества в повърхностните води, когато те се използват като източник на вода за пиене.

                           Заявителят предоставя на Комисията, на държавите членки и на Органа изискваната информация по точки 1 и 2 до 15 март 2017 г., а информацията по точка 3 — в срок от две години след приемането на ръководство за оценка на въздействието на процесите на пречистване на водите върху естеството на остатъчните количества в повърхностните и подпочвените води.

            (1)  Допълнителни подробности за идентичността и спецификацията на активното вещество са представени в доклада за преразглеждане.

         ПРИЛОЖЕНИЕ II
         В част Б от приложението към Регламент за изпълнение (ЕС) № 540/2011 се добавя следното вписване:

                        Популярно наименование, идентификационни номера

                        Наименование по IUPAC

                        Чистота (*)

                        Дата на одобрението

                        Изтичане на срока на одобрението

                        Специфични разпоредби

                        „100

                        Изофетамид
                        CAS №: 875915-78-9
                        CIPAC №: 972

                           N-[1,1-диметил-2-(4-изопропокси-o-толил) -2-оксоетил]-3-метилтиофен-2-карбоксамид

                        ≥ 950 g/kg

                        15 септември 2016 г.

                        15 септември 2026 г.

                        За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на изофетамид, и по-специално допълнения I и II към него.
                        При тази цялостна оценка държавите членки обръщат особено внимание на рисковете за боравещите с веществото, за работниците и за водните организми, по-специално за рибите.
                        Когато е целесъобразно, условията за употреба включват мерки за ограничаване на риска.
                        Заявителят предоставя на Комисията, държавите членки и Органа потвърждаваща информация относно:

                                    1)

                                    техническата спецификация на произведеното активно вещество (въз основа на производство в търговски мащаб), включително значимостта на онечистванията;

                                    2)

                                    съответствието на проверените за токсичност и екотоксичност партиди с потвърдената техническа спецификация;

                                    3)

                                    въздействието на процеса на пречистване на водите чрез хлориране върху естеството на остатъчните количества, включително потенциала за образуване на хлорирани остатъчни количества, които могат да се образуват от остатъчните количества в повърхностните води, когато те се използват като източник на вода за пиене.

                              Заявителят предоставя на Комисията, на държавите членки и на Органа изискваната информация по точки 1 и 2 до 15 март 2017 г., а информацията по точка 3 — в срок от две години след приемането на ръководство за оценка на въздействието на процесите на пречистване на водите върху естеството на остатъчните количества в повърхностните и подпочвените води.“

            (*)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) № 4/2013 на Комисията от 4 януари 2013 година за определяне на коефициента на разпределение, приложим за подадените от 31 декември 2012 г. до 1 януари 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец януари 2013 г.

text:
               5.1.2013

               BG

               Официален вестник на Европейския съюз

               L 2/3

         РЕГЛАМЕНТ ЗА ИЗПЪЛНЕНИЕ (ЕС) № 4/2013 НА КОМИСИЯТА
   от 4 януари 2013 година
   за определяне на коефициента на разпределение, приложим за подадените от 31 декември 2012 г. до 1 януари 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец януари 2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Съгласно член 3, параграфи 1 и 2 от Протокол № 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.

               (2)

               Член 2, параграф 2 от Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.

               (3)

               Съгласно член 3, параграф 1 от Регламент (ЕО) № 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец януари, предвидено в член 2, параграф 2 от посочения регламент.

               (4)

               При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.

               (5)

               Тъй като ограничението за месец януари бе достигнато, за посочения месец вече не могат да бъдат издавани никакви лицензии за внос,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията, подадени от 31 декември 2012 г. до 1 януари 2013 г. по силата на член 3, параграф 1 от Регламент (ЕО) № 1918/2006, се прилага коефициент на разпределение от 17,687732 %.
   Прекратява се издаването на лицензии за внос за месец януари 2013 г. за количествата, заявени след 7 януари 2013 година.
   Член 2
   Настоящият регламент влиза в сила на 5 януари 2013 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 януари 2013 година.

            За Комисията, от името на председателя,

         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 97, 30.3.1998 г., стр. 57.

      (4)  ОВ L 97, 30.3.1998 г., стр. 2.

      (5)  ОВ L 365, 21.12.2006 г., стр. 84.


title: Регламент за изпълнение (ЕС) № 669/2014 на Комисията от 18 юни 2014 година за разрешаване на калциев D-пантотенат и D-пантенол като фуражни добавки за всички животински видове  Текст от значение за ЕИП

text:
               19.6.2014

               BG

               Официален вестник на Европейския съюз

               L 179/62

         РЕГЛАМЕНТ ЗА ИЗПЪЛНЕНИЕ (ЕС) № 669/2014 НА КОМИСИЯТА
   от 18 юни 2014 година
   за разрешаване на калциев D-пантотенат и D-пантенол като фуражни добавки за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешително за добавките за използване при храненето на животните и се уреждат основанията и процедурите за издаване на такова разрешително. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               Калциевият D-пантотенат и D-пантенолът бяха разрешени безсрочно с Директива 70/524/ЕИО като фуражни добавки за всички животински видове като част от групата „Витамини, провитамини и химически добре дефинирани вещества, които имат подобен ефект“. Посочените фуражни добавки впоследствие бяха вписани в Регистъра на фуражните добавки на Общността като съществуващи продукти в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от него бяха представени две заявления за извършване на повторна оценка по отношение на калциевия D-пантотенат и D-пантенола като фуражни добавки за всички животински видове, а в съответствие с член 7 от посочения регламент, за промяна на условията на разрешаване по отношение на тяхното използване чрез питейната вода. Заявителите подадоха искане добавките да бъдат включени в категорията „хранителни добавки“. Тези заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („Органът“) заключи в становището си от 11 октомври 2011 г. (3), че при предложените условия на употреба калциевият D-пантотенат и D-пантенолът не оказват неблагоприятно въздействие върху здравето на животните, здравето на човека или околната среда. Органът също така заключи, че калциевият D-пантотенат и D-пантенолът се считат за ефикасни източници на пантотенова киселина и че няма да възникнат опасения във връзка с безопасността за потребителите, при условие че се предприемат целесъобразни предпазни мерки. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на калциевия D-пантотенат и D-пантенола беше установено, че са изпълнени условията за разрешителното, предвидени в член 5 от Регламент (ЕО) № 1831/2003. Поради това използването на посочените вещества следва да бъде разрешено съгласно указаното в приложението към настоящия регламент.

               (6)

               Тъй като няма съображения във връзка с безопасността, които да налагат незабавното прилагане на измененията в условията за разрешителното, е целесъобразно да се предвиди преходен период за изчерпване на съществуващите складови наличности от добавките, премиксите и комбинираните фуражи, които ги съдържат, съгласно разрешеното с Директива 70/524/ЕИО.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Веществата, посочени в приложението, принадлежащи към категорията „хранителни добавки“ и към функционалната група „витамини, провитамини и вещества със сходен ефект, химически добре определени“, се разрешават като добавки при храненето на животните при спазване на условията, посочени в споменатото приложение.
   Член 2
   Посочените в приложението вещества и съдържащите ги фуражи, които са произведени и етикетирани преди 9 януари 2015 г. съгласно правилата, приложими преди 9 юли 2014 г., могат да продължат да бъдат пускани на пазара и да се използват до изчерпване на складовите наличности.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юни 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  EFSA Journal (Бюлетин на ЕОБХ), 2011 г.; 9(11):2409 и EFSA Journal (Бюлетин на ЕОБХ), 2011 г.; 9(11):2410.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  mg/kg пълноценен фураж със съдържание на влага 12 % или mg/l вода

                  Категория: Хранителни добавки. Функционална група: витамини, провитамини и вещества със сходен ефект, химически добре определени

                  3a841

                  —

                  Калциев D-пантотенат

                     Състав на добавката

                  Калциев D-пантотенат.

                     Характеристика на активното вещество

                  Калциев D-пантотенат
                  Ca[C9H16NO5]2

                  CAS № 137-08-6
                  Калциев D-пантотенат, твърдо състояние, получен чрез химически синтез.
                  Критерии за чистота:

                              1.

                              Мин. 98 % (на безводна основа)

                              2.

                              Макс. 0,5 % 3-аминопропионова киселина.

                     Метод за анализ
                      (1)

                              —

                              За определянето на калциев D-пантотенат във фуражната добавка: потенциометрично титруване с перхлорна киселина и идентифициране посредством оптическа ротация (Европейска фармакопея, монография 0470).

                              —

                              За определянето на калциев D-пантотенат в премиксите и във фуражите: Обратно-фазова високоефективна течна хроматография, комбинирана с единичен квадруполен мас-селективен детектор (RP-HPLC-MS).

                  Всички видове животни.

                  —

                  —

                  —

                              1.

                              Може да се приема и с питейна вода.

                              2.

                              В упътването за употреба на добавката и премикса да се посочат условията за съхранение и устойчивост.

                              3.

                              Мерки за безопасност: носене на предпазна маска на устата, предпазни очила и ръкавици по време на работа.

                  19 юни 2024 г.

                  3a 842

                  —

                  D- пантенол

                     Състав на добавката

                  D- пантенол

                     Характеристика на активното вещество.

                  D- пантенол
                  C9H19NO4

                  CAS №: 81-13-0
                  D- пантенол, в течна форма, получен чрез химичен синтез
                  Критерии за чистота:

                              1.

                              Мин. 98 % на безводна основа (вода < 1 %)

                              2.

                              Макс. 0,5 % 3-аминопропанол.

                     Метод за анализ
                      (1)

                              —

                              За определянето на D-пантенол във фуражната добавка: титруване с перхлорна киселина и калиев хидроген фталат и идентифициране посредством специфична оптическа ротация и инфрачервена спектроскопия (Европейска фармакопея, монография 0761).

                              —

                              За определянето на D-пантенол във вода: Обратно-фазова високоефективна течна хроматография, комбинирана с UV-детектор (RP-HPLC).

                  Всички видове животни

                  —

                  —

                              1.

                              Може да се приема само с питейна вода.

                              2.

                              В упътването за употреба на добавката да се посочат условията на съхранение.

                              3.

                              Мерки за безопасност: носене на предпазна маска на устата, предпазни очила и ръкавици по време на работа.

                  19 юни 2024 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.


title: Регламент за изпълнение (ЕС) № 717/2012 на Комисията от 6 август 2012 година за установяване на стандартни стойности при внос с цел определяне на входната цена на някои плодове и зеленчуци

text:
               7.8.2012

               BG

               Официален вестник на Европейския съюз

               L 210/8

         РЕГЛАМЕНТ ЗА ИЗПЪЛНЕНИЕ (ЕС) № 717/2012 НА КОМИСИЯТА
   от 6 август 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 август 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  TR

                  54,5

                  XS

                  32,3

                  ZZ

                  43,4

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  104,3

                  ZZ

                  104,3

                  0805 50 10

                  AR

                  96,8

                  UY

                  90,7

                  ZA

                  95,8

                  ZZ

                  94,4

                  0806 10 10

                  CL

                  226,1

                  EG

                  218,7

                  IL

                  138,6

                  MA

                  158,7

                  MX

                  185,5

                  TN

                  203,8

                  TR

                  145,9

                  ZZ

                  182,5

                  0808 10 80

                  AR

                  164,4

                  BR

                  92,8

                  CL

                  126,4

                  NZ

                  125,0

                  US

                  165,5

                  ZA

                  103,6

                  ZZ

                  129,6

                  0808 30 90

                  AR

                  200,3

                  CL

                  132,4

                  ZA

                  114,5

                  ZZ

                  149,1

                  0809 29 00

                  CA

                  627,1

                  TR

                  424,2

                  ZZ

                  525,7

                  0809 30

                  TR

                  165,5

                  ZZ

                  165,5

                  0809 40 05

                  BA

                  62,7

                  IL

                  69,8

                  MK

                  70,3

                  ZZ

                  67,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/2083 на Комисията от 18 ноември 2015 година относно неодобряването на Tanacetum vulgare L. като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (Текст от значение за ЕИП)

text:
               19.11.2015

               BG

               Официален вестник на Европейския съюз

               L 302/87

         РЕГЛАМЕНТ ЗА ИЗПЪЛНЕНИЕ (ЕС) 2015/2083 НА КОМИСИЯТА
   от 18 ноември 2015 година
   относно неодобряването на Tanacetum vulgare L. като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
   като има предвид, че:

               (1)

               В съответствие с член 23, параграф 3 от Регламент (ЕО) № 1107/2009 на 26 април 2013 г. Комисията получи заявление от Institut Technique de l`Agriculture Biologique (ITAB) за одобряване на Tanacetum vulgare L. като основно вещество. Заявлението бе придружено от информацията, изисквана съгласно член 23, параграф 3, втора алинея.

               (2)

               Комисията поиска научно съдействие от Европейския орган за безопасност на храните (наричан по-долу „Органът“). На 30 септември 2014 г. Органът представи на Комисията технически доклад за съответното вещество (2). На 20 март 2015 г. Комисията представи на Постоянния комитет по растенията, животните, храните и фуражите доклада за преразглеждане (3) и проекта на настоящия регламент за неодобряване на Tanacetum vulgare L.

               (3)

               Документацията, предоставена от заявителя, показва, че Tanacetum vulgare L. отговаря на критериите за хранителен продукт съгласно определението в член 2 от Регламент (ЕО) № 178/2002 на Европейския парламент и на Съвета (4).

               (4)

               В техническия доклад на Органа бяха посочени конкретни опасения във връзка с експозицията на камфор, туйони и 1,8-цинеол и поради това оценката на риска за операторите, работниците, намиращите се в близост лица, потребителите и нецелевите организми не можа да бъде финализирана.

               (5)

               Комисията прикани заявителя да представи своите коментари по техническия доклад на Органа и по проекта на доклад за преразглеждане. Заявителят представи своите коментари, които бяха разгледани внимателно.

               (6)

               Въпреки изложените от заявителя аргументи обаче опасенията, свързани с веществото, не могат да бъдат отхвърлени.

               (7)

               Следователно, както е посочено в доклада за преразглеждане, изготвен от Комисията, не е установено изпълнение на изискванията, определени в член 23 от Регламент (ЕО) № 1107/2009. Поради това е целесъобразно Tanacetum vulgare L. да не бъде одобрено като основно вещество.

               (8)

               Настоящият регламент не възпрепятства подаването на ново заявление за одобрение на Tanacetum vulgare L. като основно вещество в съответствие с член 23, параграф 3 от Регламент (ЕО) № 1107/2009.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване като основно вещество
   Веществото Tanacetum vulgare L. не се одобрява като основно вещество.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 ноември 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Резултати от консултацията с държавите членки и ЕОБХ във връзка със заявлението за основното вещество Tanacetum vulgare за употребата му за растителна защита като репелент за овощни градини, лозя, зеленчуци и декоративни растения. Допълнителна публикация на ЕОБХ 2014:EN-666, стр. 35.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).